MAJOR รับอานิสงส์เปิดเมือง-ลุ้นกำไรไตรมาส 3 ฟื้นตัวโดดเด่น
MAJOR รับอานิสงส์เปิดเมือง-ลุ้นกำไรไตรมาส 3 ฟื้นตัวโดดเด่น หนังดังเตรียมเข้าฉายเพียบ โบรกฯเชียร์ซื้อเป้า 24 บาท
MAJOR รับอานิสงส์เปิดเมือง-ลุ้นกำไรไตรมาส 3 ฟื้นตัวโดดเด่น โบรกฯเชียร์ซื้อเป้า 24 บาท
15 ต.ค. 2564

บล.โนมูระ พัฒนสิน ระบุในบทวิเคราะห์วันนี้ (12 ต.ค.2564) ว่า บริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR แนะซื้อราคาเป้าหมาย 24 บาท คาดผลประกอบการปกติไตรมาส 3/2564 ยังคงขาดทุนใกล้เคียงไตรมาส 2/2564 ที่ราว -200 ลบ. แต่ในไตรมาส 3/2564 จะรับรู้กำไรพิเศษจากการขายเงินลงทุนหุ้น SF ราว 2.8 พันลบ. (หลังหักภาษี) หนุนผลประกอบการ ไตรมาส 3/2564 ฟื้นตัวโดดเด่น
โดยรวมทั้งปี 2564 ประเมินกำไรที่ 2 พันล้านบาท โดยผลประกอบการปกติ ขาดทุน -602 ล้านบาท ก่อนฟื้นตัวในปี 2565 ที่ 933 ล้านบาท โดยจุดสำคัญเริ่มเปิดโรงหนังตั้งแต่ 1 ต.ค. และจะมีหนังดัง เตรียมรอเข้าฉายอีกมาก
ด้านราคาหุ้นเทรดบน PER22F ที่ 21.5 เท่า และ P/BV22F ที่ 2.3 เท่า และจ่ายปันผล 4-5% ต่อปี นอกจากนี้นายกเล็งคลายมาตรการรอบใหญ่ + โรงภาพยนต์เริ่มกลับมาเปิดอีกครั้งและ มีภาพยนตร์ Blockbuster จาก Hollywood ต่อคิวรอเข้าฉายจำนวนมาก ดังนั้นยังเป็นหุ้นที่ราคาต่ำกว่าช่วงก่อนโควิดอยู่ -10%